
Bilo je godine 1.456. Sa strahom i trepetom 
gledao je cijeli kršćanski zapad, a u prvom redu 
hrvatski narod, na tvrdi grad Biograd. Tamo se dne 
21. srpnja iste godine zametnula odlučna bitka izmegju 
krsta i polumjeseca. Muhamed II. osvojio prije 3 
godine Carigrad, prijestolnicu istočnog kršćanstva, 
a sada udario s golemom vojskom svojom na malu 
kršćansku četu, kojoj bijahu na čelu glasoviti junak 
Sibinjanin Janko i veliki sluga Božji, Ivan Kapistran. 

Naši se borili kao lavovi. Ali tko će odoljeti 
pedeset puta većoj sili ? Kršćani počeli uzmicati, pa 
i sam Sibinjanin Janko klonuo već duhom. U ovoj 
skrajnoj nevolji uspne se Kapistran na visoki toranj, 
te vijući zastavu krstašicu stane u sav glas vapiti 
k nebu: „0 Bože moj, o Isuse, priteci nam u pomoć 

i spasi nas, koje si dragocjenom krvlju otkupio; 
dogji, nemoj oklijevati, da nam ne reknu: Gdje je 
njihov Bog?“ 

No dok se svetac tako molio, popne se već 
neki na najvišu kulu, da obori kršćansku zastavu, što 
se tamo vijala, a mjesto nje da stavi polumjesec. 
Ali gle, za Turčinom juri junačina Tito Dugović. 
Na vrh kule objem rukama na očigled svima uhvatio 
se s njime u koštac. A kad Tito vidje, da ne može 
protivnika svladati, baci se zajedno s njime u grozni 
ponor. To odluči bitku. S usklikom: ,,U sveto ime 
Isusovo", navali ohrabrena vojska kršćanska na ljutog 
neprijatelja. 

,,A ko će s Bogom bojak biti? 

Ko li Božju vojsku pridobiti? 

Pobigoše Turci Janjičari 

Al’ ih siku božiji križari." (Kačić.) 

Uz pomoć Božju pobijediše naši pregji kod 
Biograda, pa i kasnije još često najljuće i najsilnije 
neprijatelje vjere i domovine. 

Zla su i naša vremena. Nevolje nas biju odasvud. 
Narod sve više propada, dok neprijatelji naši, nutarnji 
i vanjski, pobjedonosno dižu glavu svoju. Što će biti 
od nas? Tko će nam pomoći? Ljudi?! Tražili su 

Hrvati čestoputa pomoć u ljudi, pa što su našli? 
Spas je Hrvatske u Onoga, koji ne ostavi naš narod 
nikada, ni u najvećoj pogibelji, kako nam svjedoči 
gornji primjer i naša povijest. Uz pomoć Božju nad- 
vladat ćemo i sadašnje svoje neprijatelje i nevolje. 
Bez Boga propast će Hrvati; uz pomoć Božju bit 
će nepobjedivi. 

Nego pitajmo sada: hoće li Bog i uz nas biti, 
kao što je bio uz naše oce? Bojimo se, da ne će, 
dok u našem narodu vladaju i sve više preotimlju 
mah neki grijesi, koji moraju izazvati na nas srdžbu 
i kaznu pravednoga Boga. Ovo su grijesi, kao što 
je svakomu poznato: psovka, kletva, proklinjanje i 
što se ujedno s bezobraznim psovkama i kletvama 
sve više širi u narodu — nečistoća. Zato u boj 
proti ovim grijesima. Oni su odista pogubni neprija¬ 
telji našega naroda. 

Evo zašto: 

I. Psovka (kletva) rastavlja 
narod od Boga. 

Smrtni grijeh rastavlja čovjeka od Boga. Tko 
smrtno sagriješi, bude neprijatelj Božji. Ovo vrijedi 
za pojedinca, vrijedi i za čitave narode. Ako se 
jedan izvjesni grijeh tako udomio u kojem narodu, 

da mu je ušao regbi u običaj, kako će onda dragi 
Bog biti uz takav narod sa svojom osobitom ljubavlju 
i pomoću? Pa šta, ako je taj, da tako reknemo, 
narodni grijeh upravo psovka i kletva, kao što je to 
u nas ? Ako naš narod neprestano psuje i kune dra¬ 
goga Boga, kako će dragi Bog naš narod blago¬ 
sloviti, čuvati i braniti ? 

Istina, neznanje, nepromišljenost i druge okol¬ 
nosti ispričat će psovača u mnogim slučajevima od 
teškog grijeha; no tko će izbrojiti i teške grijehe, 
koji se svaki dan poput divljeg jata iz mnogih 
hrvatskih krajeva dižu prema nebu i grde Svevišnjega, 
pred kojim i angjeli i sveci ničice padaju, trepte i 
pjevaju: svet, svet, svet si, Gospodine Bože četa! 
S kakovim će okom previšnji Bog, angjeli i sveci, 
pa i naši pregji gledati s neba na nas? Oci naši lije¬ 
vahu krvcu za svetu vjeru Isusovu. A djeca njihova ? 
Užasno! Tek što umiju govoriti, već mnogi od njih 
grde poganim jezikom svojim ne samo oca i majku, 
nego i samoga Boga, krst časni, svetu vjeru, svece 
— sve što je sveto na nebu i na zemlji. A mi onda 
hoćemo, da se sveci za nas mole, da nas Bog bla¬ 
goslovi, da bude uz nas! „Ja ljubim one, koji mene 
ljube," kaže vječna Istina. Kako će nam Bog pokazati 
svoju osobitu ljubav, kada mi toliko i tako teško 


griješimo baš proti ljubavi Božjoj, ovoj prvoj i naj¬ 
većoj zapovijedi ? Zar se ne moramo bojati, da će 
se i na našoj miloj domovini ispuniti prijetnja Go¬ 
spodina Boga: „Jer se zemlja oskvrni pod stanovni¬ 
cima svojim, jer prestupiše zakone, izmijeniše uredbe, 
raskidoše zavjet vječni: zato će proklestvo proždrijeti 
zemlju i zamest će se stanovnici njezini (Iz. 24, 5. 6.)" 

Presvijetli gospodin Josip Marčelić, biskup du¬ 
brovački, izdao je godine 1.903. prekrasan pastirski 
list upravo proti ovim grijesima. Opomena njegova 
vrijedi za čitav hrvatski narod : „Preporučamo i stav¬ 
ljamo na srce najprvo svojim pomoćnicima u gospo¬ 
dinovu vinogradu, našoj braći svećenicima, jošter i 
kršćanskim učiteljima i učiteljicama naše biskupije, 
kojim znamo, da stoji na srcu moralni odgoj naroda, 
e da složno upru sve svoje sile i nastoje iskorijeniti 
osobito u mladeži svaku psovku, svaku bestidnu i 
neskladnu riječ. 

Vi osobito oci i majke, vi stariji, pomislite na 
tešku odgovornost, što imate prema vašoj djeci, 
prema mlagjima. Ako vašim zlim izgledom naučite 
nevinu dječicu na nepristojne, grdne riječi, na psovke 
proti Bogu, pred Božijem sudom teško ćete zavezati 
svoju dušu radi njih, i to ne samo ako ih smućujete 
i na zlo navagjate vašim zlim izgledom, dali još ako 



— io¬ 
ne pazite na nje, ako ih ne pokarate i svakim na¬ 
činom, kako bolje možete i znate, ako ih od toga 
zla ne odvratite. Jao ti ga onoj kući, (a isto valja i 
za cijeli narod!) gdje se dobri Bog psuje, gdje se 
hule grdnim riječima svete stvari, gdje se proklinje 
i zlu predaje; tu ne može biti da bude Božijeg bla¬ 
goslova, a gdje Božijeg blagoslova nema, tu nema 
ni pravog mira ni pravog napretka." „Grijeh čini 
narode nesretnima," veli Duh sveti, jer ih rastavlja 
od Boga. 

2. Proklinjanje razdvaja narod 
megju sobom. 

Bez Boga nema spasa kako ni jednom drugom,, 
tako ni našem narodu. To je istina; ali je istina i 
ovo: pomozi si sam, pa će ti i Bog pomoći. 

Hrvati moraju sami sebi pomoći, moraju biti 
složni, moraju se megju sobom ljubiti pravom kr¬ 
šćanskom ljubavlju. Kako je s tom slogom, s tom 
ljubavlju u nas? Hoćeš li da znadeš? Zaviri samo 
malo u naš sabor, čitaj novine raznih naših stra¬ 
naka, ili, ako si na selu, gdje nema novina, pogledaj 
u prvu seljačku kuću. Možda i ne treba, da unigješ, 
jer već iz vana možeš na cesti razabrati, kakva tuj 
vlada sloga i ljubav. Ili zar ne čuješ, kako majka 

na sva usta proklinje porod srca svoga i svako mu 
zlo želi, što se samo dade pomisliti. Otac proklinje 
ženu, majka djecu, djeca roditelje, a mnogi i sami 
sebe. Nije li to žalosno ? Još je žalosnije, što je 
obitelj osnov, korijen, škola i rasadnik naroda. Kakva 
obitelj, takav i narod. Ako je u obitelji, koju je 
Gospodin Bog osnovao na najnježnijoj ljubavi, za¬ 
vladala mržnja i nesloga, onda nije ni malo čudo,, 
što u narodu nema prave ljubavi ni sloge. 

Hoćemo li dakle, da se hrvatski narod ljubi, da 
se složi, da Hrvat pomogne Hrvatu: to nam je po¬ 
najprije uznastojati, da se ljubav i sloga vrate u 
hrvatsku porodicu, u hrvatsku kuću. 

A što najviše ruši ljubav i slogu megju rodi¬ 
teljima i djecom? Po našem uvjerenju bogumrski 
običaj proklinjanja. Proklinjanje je otrovni plod 
mržnje i nesloge. Pa kako će u obitelji i u narodu 
procvasti ljubav i sloga, gdje si svi megju sobom 
žele svako zlo i svaku nesreću? To nije moguće.. 
Samo ljubav ragja ljubav i slogu; a slogom rastu i 
male stvari, dok nesloga sve pokvari. 

U boj dakle, rodoljubni Hrvati, proti neprijatelju, 
koji potkapa i ruši ljubav i slogu u obitelji, u općini, 
u čitavom narodu! u boj proti gjavolskom običaju 
proklinjanja. 

To je i želja, da zapovijed presv. Srca Isu¬ 
sova: „Ljubite jedan drugoga, kao što sam ja ljubio 
vas.“ Kadgod ti drugoga proklinješ, griješiš proti 
ovoj zapovijedi ljubavi i to smrtno, ako mu smrt ili 
drugo veliko zlo u istinu i od srca poželiš. 

3. Nečistoća truje narod u sebi. 

,,U selu N. sastadoh se,“ tako nam pripovijeda 
neki prijatelj, ,,s nekolicinom dječaka, pa se pustih 
s njima u razgovor. Mi se razgovarasmo posve na 
prijateljsku, ali svaka druga, treća riječ ove djece 
od 8—12 godina bijaše gadna psovka (kletva). Djeca 
bi te riječi izušćivala bez ikakva srama, kano da su 
htjela onim gadnim izrazima začiniti svoj govor. 
Groza me hvatala i velika žalost, i nehotice uzdahnuh: 
jadne li djece! Kako će vam ostati nevina srca, kad 
su vam usta tako pogana! Kakav li mora da je u 
obiteljima život, gdje djeca tako ružno govore!“ 

Pa odista! Možemo li vjerovati, da će oni svoje 
srce sačuvati čisto, kojima su neprestano najsra¬ 
motnije riječi u ustima ? 

Zato moramo već s toga gledišta ustati proti 
besramnim psovkama i kletvama, kao u opće proti 
svakoj bestidnoj besjedi, što te ružne riječi ne 


samo da kaljaju lijepi naš hrvatski jezik, već ubijaju 
i nevinost i šire nečistoću u narodu. A nečistoća — 
gotova je propast naroda: ona truje narod u sebi. 

Ćudoregje je zdravlje i jakost naroda. 

Samo ćudoredan, moralan narod silan je, samo 
takav je sposoban za velika djela. Narod, u koga 
se udomio nečisti grijeh, naliči obitelji, u kojoj se 
duboko uvriježila sušica. Tuj je sve slabašno, blijedo, 
bolesno; pošast prelazi s roditelja na djecu — ako 
je imadu — i sve rano vene i umire. Tako gine i 
propada narod, što griješi proti šestoj zapovijedi 
Božjoj. Na takav narod ne treba da udara vanjski 
neprijatelj, on već nosi klicu smrti u vlastitom srcu. 
Pravo vele: „Na mlagjima svijet ostaje.“ No baš 
mladež, uzdanicu i cvijet naroda, podgriza i toči ovaj 
grijeh kao potajni crv, da ne rodi žugjenim plodom, 
već usuprot često i prije vremena propadne i pogine. 

Tko će nijekati, da je taj gadni crv zahvatio 
i cvijet hrvatskoga naroda ? Zato junački na posao! 
Evo Isus, prijatelj mladeži, poziva te na vojnu proti 
ovom najvećem neprijatelju omladine. Pridruži se 
vojsci Srca Isusova, koja će se uz njega junački i 
ustrajno boriti proti nečistim riječima i razgovorima, 
jer tijem se putom ta kuga najbrže širi. 

Prije nego su Portugalci osvojili Madejru, bijaše 
taj otok Atlanskoga oceana pravo leglo zmija otrov¬ 
nica. Da uzmognu otok pretvoriti u plodnu zemlju, 
odlučili su vojskovogje da zapale prostrane šume, 
što su velik dio otoka pokrivale. Samo su još čekali 
dan, kad će vjetar žestoko zapuhati; vatra uhvati 
lišće, grmlje i visoka stabla. Nije dugo potrajalo, 
a zemlja se pretvori u ognjeno more. U njem se 
spalila otrovna zvjerad, a iz pepela se podigne do 
malo svakojako cvijeće, žito i drveće. Domovina 
otrovnih ljutica pretvori se u pravi zemaljski raj. 

Rodoljubni Hrvati! Vatrom, što bukti i plamti 
ii presvetom Srcu, hoće Isus i sve naše krajeve 
zapaliti, hoće da u njima uništi svu otrovnu zvjerad, 
navlastito psovku, proklinjanje i nečistu besjedu, pa 
da nam tako milu domovinu pretvori u raj ljubavi, 
bratske sloge, u raj, gdje bujno cvate najljepši cvijet, 
što ga ima na nebu i na zemlji: čista, nevina 
omladina. 

Smije li, rodoljubni Hrvate, rodoljubna Hrvatice, 
Srce Isusovo u ovoj vojni proti neprijateljima hr¬ 
vatske domovine, računati na te ? Ako te ne goni 
ljubav prema Kristu ni ljubav prema domovini, neka 
te barem sklone vlastiti dobitak. 

Jedan veliki svetac kaže: kad bi se čovjek 


trudio i mučio cijeli svoj život, da zapriječi samo 
jedan smrtni grijeh, pak to i postigao, mogao bi 
se slobodno tješiti, da nije uzalud živio, jer je 
tim učinio veliko djelo, zapriječio je naime najveće 
zlo. Kako bi dakle ti žalio truda, što ište ova 
vojna, kojom možeš spriječiti toliko i toliko smrtnih 
grijeha! 

Valjda si ti i sam mnogo sagriješio u životu, 
pa se bojiš vječnoga prokletstva. Ne boj se! Kad 
su sv. Oci pape, namjesnici Kristovi, pozivali sve 
kršćane na križarsku vojnu, obećali su svima poslije 
skrušene ispovijedi u ime Isusovo potpuni oprost 
njihovih grijeha. Na slični način možemo se i mi 
pouzdano nadati, da će nam Isus milostivo oprostiti 
sve naše mane, ako sada kao revni vojaci te vojske 
oslobodimo ne njegov grob, nego njegovo presveto 
Srce od bezbrojnih uvreda i pogrda; ta svaki smrtni- 
grijeh regbi probada to presveto Srce. „Sto se mene 
tiče,“ rekao nam jedan svećenik, „ja ću sve moguće 
učiniti za ovu vojnu proti psovki i kletvi, jer se 
čvrsto nadam, da kao nagradu za to nikada ne ću 
čuti onih strašnih riječi: „Odilazi od mene, prokleti!" 

4 . Ne kuni se krivo, a ni pravo bez 

potrebe. 

„Dužnost me steže," tako piše presvij. biskup 
dubrovački u spomenutom pastirskom listu, „da ovom 
prigodom spomenem drugu tešku ranu, koja rastače 
ne samo pojedince, nego još i naše društveno Živ¬ 
ljenje, naše uzajamno općenje. Ova teška rana jesu 
krive zakletve osobito na sudu, kad smo po zakonu 
pozvani, da svjedočimo istini... 

„Dopušteno je zakleti se za istinu, ako je 
koja javna potreba. Ali zakletva treba da bude uči¬ 
njena u istini t. j. samo za istinu; u razbori¬ 
tosti t. j. kad nas koja teška, obično javna potreba 
na to steže; u pravednosti t. j. za stvar dobru i 
pravednu ... Ako vi krivo zasvjedočite, pa bilo i za 
vašega prijatelja, pa bilo i za kojegod prividno dobro, 
vi griješite smrtno, svetogrdno, jer rukom prama 
Bogu uzdignutom zovete dobrog Boga, da potvrdi 
vašu laž, vaše krivo svjedočanstvo.... Dužnost mi 
je ustati ne samo proti krivim javnim zakletvam u 
sudu, nego još proti svakoj zakletvi bez potrebe... 
Naš mili Spasitelj ne će, da se kunemo, pa bilo i 
za istinu, kad nijesmo javno na to prisiljeni, ni 
zemljom, ni nebom, ni svojom glavom; koliko još 

manje imamo se kleti svetim imenom Božijim, imenom 
svetaca i drugim svetim stvarima. To je ne samo 
zabranjena kletva, no to je još uzimati isprazno ime 
Božije, što je zabranjeno u drugoj zapovijedi Božijoj. 
Nemojte kazati, naučan sam, to mi je običaj, jer to, 
mjesto da vas pred Bogom obrani, to vas više osu- 
gjuje. Da vas ko uvrijedi, da vam svako zlo reče, 
ili pokrade vaše trude i da vam se opravdava rije¬ 
čima: naučan sam, to mi je običaj, mislite li vi, da 
bi se tim opravdao? Tim bi vas još više uvrijedio. 
Bog je pravedan sudac, i kako pravedan sudac stro- 
žije postupa proti ubojici, ili klevetniku, ili rušitelju 
tugjeg poštenja, koji je više puta u to djelo zlo 
upao, nego proti onome, koji nije u tim grijesima 
ogrezo: isto tako postupat će i Bog, pravedni sudac, 
proti onima, kojim je prošlo u običaj, psovati, kleti 
se, proklinjati i bez ikakvog obzira svaku neskladnu 
i grdnu riječ govoriti. Kad se ozbiljno hoće, Božijom 
pomoći sve se može. Kad se radi o kojem našem 
svjetovnom dobru, zna se prebroditi i sinje more i 
provaliti lomne i kršne gore, ne gleda se ni trude 
ni muke; još više treba, kad se radi o tom, da ne 
uvrijediš dobrog Boga, da spasiš svoju dušu." 


V 




II. 

Složimo se! 

„Ali," kazat će mnogi, „je li moguće istrijebiti 
grijehe, koji su tako duboki korijen zahvatili u našem 
narodu?" Na to pitanje odgovorit ćemo pripovije¬ 
dajući istinit dogagjaj, koji nam dokazuje, koliko 
može uz milost Božju i čvrstu volju jedan jedini i 
to jošte priprost čovjek — jedan bravar. Nadamo 
se, da će božansko Srce u Hrvatskoj naći takovih 
muževa; a nagje li ih, i uspjeh je vojne pod zasta¬ 
vom Srca Isusova osiguran. Evo ti dakle krasnoga 
primjera: 

Bilo to u osmini blagdana svetog Franje Ksa- 
verija god. 1.853. poslije večernjeg blagoslova, kad 
neki bravar u Bruselju kucne na vrata tamošnjega 
isusovačkoga kolegija i pozove 0. van Kaloena. 

„Velečasni, poznate li mene?" 

„Ne poznam Vas, dragi prijatelju." 

„Ja se kod Vas ispovijedam, pak bih Vam imao 
nešto kazati." 

„Dobro, recite slobodno." 

„Ali, Vi ćete mi se rugati, znam ja; no ipak ne 
mogu da šutim, jer nemam mira. Vidite, Velečasni, 
ja sada dolazim upravo iz crkve, gdje sam se pred 
kipom sv. Ksaverija molio i tuđe mi došla jedna 
misao. Vi se već smijete, znao sam," 

„Ne bojte se, moj dragane, ne dajte se zbuniti." 

„Da, ova misao — da Vam kažem ... kako bi 
bilo Velečasni, kad bismo osnovali društvo za mu¬ 
ževe osobito, da se iskorijeni psovka (kletva). 

„Moj prijatelju, — na to će 0. van Kaloen — 
to nije baš lako." 

„Znam ja, Velečasni, ali može se kušati, do¬ 
pustite samo, da pokušamo!" 

„Dobro, pokušajte i gledajte, da nagjete neko¬ 
liko ljudi, koji misle isto tako kao Vi." 

Čestiti bravar ode, potraži drugova i nagje ih. 
Nekoliko nedjelja kasnije — 15. siječnja 1.854. — 
sastalo se na večer 14 vrijednih muževa u radionici 
našega bravara. Svakoga napose bio je on već pri¬ 
pravio za svoju osnovu; no danas su se sastali, da 


jedan drugoga upozna, da svaki kaže svoju j da se 
posavjetuju o novom društvu. 

„Meni je već davno dodijalo," ovako će po 
prilici naš majstor, „kako se svijet danas u nas is- 
kvario. Ja to vidim najbolje u naših djetića. Njima 
nije ništa više časno ni sveto. Jezik im je tako 
pogan, te čovjek ne može vjerovati, da oni išta više 
drže do svete vjere svoje!" 

„Da, da, pravo veliš! uleti mu neki snažan 
kovač u riječ; kod mojih je ljudi baš tako. Oni 
znadu psovati i proklinjati, da Bog sačuva! Da vam 
pravo kažem, meni se u mojoj radionici često puta 
čini, kao da sam u paklu. Ali ko će tuj pomoći ?" 

,,Ko će tuj pomoći? prihvati opet bravar. Ima, 
kume, i tomu pomoći! Čuj samo, kako si ja po¬ 
mažem. Dogje li takav djetić k meni, počne li pso¬ 
vati, ja mu kažem najprije sasma prijazno; Čuješ 
li, prijatelju, u mene to nije običaj; eno natpisa što 
stoji tamo nad vratima: ,U ovoj se kući ne psuje!' 
S početka dakako obično mrmljaju: Što Vas briga, 
to meni niko ne može zabraniti; ako Vam nije pravo, 
ja idem i t. d. Ali to ne smeta mene. Još mi nitko 
nije otišao zato, što sam mu zabranio psovati i pro¬ 
klinjati; a ako je tko i otišao, nijesam s njime ništa 
izgubio. Ja isplaćujem svoje ljude točno, a i inače 



— 22 — 


- 23 — 


ih dobro držim, pa tako ostaju kod mene. A poslije 
nekoliko nedjelja ne misle više na psovke i na druge 
kojekakve gnusne i pogrdne riječi. Al’ još i više, 
do skora idu rado i u crkvu!" 

„To je istina," primjeti drugi bravar umjetnik, 
koji je prije kod našega majstora radio. Ni ja nijesam 
prije bolji bio, nego što su obično naši djetići, dok 
nijesam došao ovamo k majstoru. No on me posve 
predobio i učinio dobrim katolikom. Bog Vam platio, 
majstore! Moja žena i ja često se molimo za Vas!" 
Pri tom napuniše se oči starome djetiću suzama. 

Majstor nastavi: „Vidite dakle, da naši ljudi 
nijesu tako zli; oni se već dadu navratiti na pravi 
put, samo valja da se zauzmemo za njih. Vi me 
razumijete. Ja mislim, da bi svaki od nas mogao 
molitvom i dobrim djelima mnoge predobiti za svetu 
stvar. Svaki od nas neka bude apoštolom u svojoj 
kući,, u svojoj radionici. Bude li nas više, budemo 
li ovako složni, onda ćete vidjeti, koliko ćemo ih 
predobiti za ovaj velevažni pothvat. Mnogi sada 
spavaju i čekaju, da ih tko probudi. Mi ćemo ih 
probuditi; pa baš zato hoćemo sada da se složimo!" 

„Pristajete li na to?“ 

„Pristajemo, majstore!" ori se oduševljeno iz 
srca i ustiju 14 drugova. Naš bravar dovede ovu 


maiu četu odmah k 0. van Kaloen-u. Ovaj napiše 
pravila „Društva sv. Ksaverija". Dne 23. siječnja 
1.854. primi ova mala vojska iz ruku presretnoga 
Oca zajedno sv. pričest; dne 15. svibnja predade 
im papin poslanik, potonji kardinal Gonella, medalju 
sv. Ksaverija; a 20. srpnja potvrdi ovo društvo kar¬ 
dinal mehlinski. 

Pa što je postalo iz ove sitne čete? 

Nakon 25 godina razgranalo se ono malo društvo 
od 14 članova u 342 zadruge, što broje više od 
82.000 muževa i mladića. Sve se pridružilo: boga¬ 
taši i siromasi, plemići i seljaci, tvorničari i trgovci, 
majstori i djetići. K tomu još pristupilo barem jedno 
250.000 žena, koje su molitvom svojom podupirale 
plemeniti rad vrlih muževa. I ovo njihovo ozbiljno 
nastojanje dragi je Bog obilno blagoslovio. 

Rodoljubni Hrvati i Hrvatice! Evo nam izgleda! 
Evo što može jedan bravar! 

Istinita je riječ: „Čvrstom voljom i js milim 
Bogom sve se može." Pouzdano se nadamo, da će 
presv. Srce naći u Hrvatskoj muževa čvrste volje, 
koji će poput onog bravara revnovati za vojnu nje¬ 
govu. Ali kao što onaj bravar nije mogao bez pri¬ 
pomoći drugova zamisao svoju da oživotvori, tako 
će još manje moći čovjek pojedinac bez pripomoći 

drugova, da iskorijeni psovke (kletve) i nečistoću 
govora u narodu. 

Na tako silnoga dušmanina složnim, sjedi¬ 
njenim silama valja udarati. „Deset ljudi kad se 
složi, mogu učiniti, da 100.000 strepi," reče Mi- 
rabeau. A na velikoj socijalno-demokratskoj skup¬ 
štini god. 1.895. rekao je neki govornik: „Ja volim 
40 organizovanih muževa, nego hiljadu, koji nijesu 
organizovani." I doista, vanredni uspjeh svoj imadu 
socijalni demokrati, slobodni zidari i drugi neprija¬ 
telji naše sv. crkve u prvom redu zahvaliti organi¬ 
zaciji svojoj. S toga je uredba, organizacija i za 
vojsku presvetoga Srca od najveće važnosti. Evo 
uredbe i pravila „Vojske Srca Isusova": 



III. 

Uredba i pravila „Vojske Srca Isusova". 

1. Svrha je „Vojsci Srca Isusova", u narodu, na¬ 
vlastito u svakoj pojedinoj obitelji, iskorijeniti psovku, 
kletvu i proklinjanje. 

2. U „Vojsku" se primaju svi, koji su voljni i 
sami se brižno čuvati ovih grijeha i po mogućnosti 
nastojati, da se ovo veliko zlo iskorijeni i u drugih, 
napose u vlastitoj obitelji. 

3. Kuća, u kojoj svi članovi pripadaju „Vojsci", 
u kojoj je dakle nestalo psovke, kletve i proklinjanja 
ili se barem ne trpi, zove se „kuća Srca Isusova." 

Da se svaka hrvatska katolička kuća pretvori u 
„kuću Srca Isusova", to je uzvišena svrha i zadaća 
„Vojsci Srca Isusova." 

4. Pojedinci, kao i čitave obitelji ili više njih 
zajedno primaju se tako, da se pred župnikom ili 
njegovim zamjenikom posvećuju presv. Srcu Isusovu 




posebnom zato odobrenom molitvom. (Vidi na koncu 
knjižice str. 67.) 

Ovu će molitvu članovi svaki dan izmoliti, a 
kao vanjski znak, da pripadaju „Vojsci", namjestit 
će na zgodnom mjestu svoga stana hrvatski štit Srca 
Isusova. 

Nije od potrebe, da se imena pojedinih članova 
upišu. 

5. Hoće li da „Vojsci" pristupi čitava obitelj, 
onda je dosta, ako se otac i majka u ime cijele kuće 
posvete Srcu Isusovu. U takovoj obitelji mole svaku 
večer posvetnu molitvu svi zajedno, dok štit Srca 
Isusova na zgodnom mjestu u kući sjeća svakoga, 
da je to kuća Srca Isusova, da se u njoj ne trpi 
psovka ni kletva. Broj upisanih obitelji zabilježit će 
se u svakoj župi. 

6. Svi, i obitelji i pojedinci, obnovit će svoju 
posvetu svake godine što svečanije, i to na blagdan 
Srca Isusova. 

7. Ako u kojem mjestu nije uvedena „Vojska 
Srca Isusova", to se mogu članovi dati primiti i u 
drugom mjestu, gdje ta vojska već opstoji. U tom 
slučaju neka se posveta Srca Isusova obavi privatno. 

8. U svakoj je biskupiji „Vojsci" načelu diece- 
zanski od biskupa imenovani povjerenik (s odborom). 


koji po naredbi i želji vrhovnog pastira svoga una- 
pregjuje „Vojsku" u biskupiji. 

9. Diecezanski su povjerenici u svezi sa župnim 
povjerenikom. Župni je povjerenik ili sam župnik ili 
koji drugi svećenik. On uregjuje „Vojsku" u župi, 
prima u nju i obitelji i pojedince, te rukovodi općinske 
povjerenike. Da „Vojska" svoju svrhu uspješnije po¬ 
luči, sastat će se župni povjerenik sa općinskim po¬ 
vjerenicima više puta u godini, n. pr. svaki mjesec, 
na vijećanje. A da vrhovna uprava ima prijegled o 
stanju „Vojske", javit će župni povjerenik svake go¬ 
dine u mjesecu lipnju broj „kućci Srca Isusova" preko 
ordinarijata diecezanskom povjereniku. 

10. Napokon mogu kao revnitelji ili revni- 
teljice vojevati u „Vojsci Srca Isusova" svi oni, 
koji su radi uhvatiti se u ovo plemenito i rodo¬ 
ljubno kolo. 

Osobito će povjerenici i povjerenice „Glasnika 
Srca Isusova" a i još mnogi drugi, iz svih sila na¬ 
stojati, da presv. Srce Isusovo slavlje slavi u svakoj 
hrvatskoj kući, 

11. Ako se pripoji „Vojska Srca Isusova" trećem 
redu, društvu sv. obitelji, ili kojoj bratovštini — što 
je dakako slobodno — mogu ravnatelji ovih društava 
ujedno biti i povjerenici „Vojske Srca Isusova". 

IV. 

Kuća Srca Isusova. 

I. Naš cilj. 

Konačni cilj našoj vojni jest: u hrvatskoj kući, 
u obitelji, iskorijeniti psovke, kletve i proklinjanje. 

Kao mutna rijeka poplavila je ova grješna navika 
milu domovinu našu. Tko hoće da iscrpe silnu rječinu, 
zar će taj iz nje hvatati kaplju za kapljom ? Zaludu 
mu posao! Hoćeš li rijeku isušiti, valja joj začepiti 
vrelo. Vrelo, barem poglavito vrelo psovki, proklinjanju 
i nečistom govoru, jest obitelj. 

Hoćemo li dakle, koliko je moguće, naš mili 
narod da oslobodimo od ovih njegovih pogubnih ne¬ 
prijatelja, hoćemo li cijelu Hrvatsku da osvojimo 
presv. Srcu Isusovu, valja da osvojimo kuću po kuću, 
obitelj po obitelj. A kuća, u kojoj je nestalo psovke, 
proklinjanja i nečistih besjeda; kuća, u kojoj vlada 

ljubav Božja, ljubav megjusobna i ljubav čistih srdaca: 
to je kuća Srca Isusova. Svaku hrvatsku kuću, koja 
još nije, treba pretvoriti u kuću Srca Isusova, to je 
cilj, to je svrha „Vojske Srca Isusova". A kako će 
to biti moguće? To je samo onda moguće, kada kuće 
starješina, kada otac i majka ne kunu i ne psuju, 
niti trpe, da to itko drugi u njihovoj kući čini, na¬ 
vlastito djeca. ,,U našoj se kući", reče nam onomadne 
neki gospodin, „nikad nije čula nepristojna riječ". 
To je bilo zato, što roditelji nijesu psovali, niti su 
to trpjeli u kući. A zašto u mnogim obiteljima već 
mala djeca grdno psuju i izgovaraju svakojake gadne 
riječi ? Jer su to čula i naučila od starijih, čestokrat 
od samih roditelja. Kakav otac, takav sin, kakva 
mati, takva kći. Kakav je otac i majka, takva su i 
djeca, takva i cijela kuća; a kakve kuće, takve općine, 
takav cijeli narod.. 

Hoćemo li dakle u hrvatskoj kući iskorijeniti 
psovku, proklinjanje i nečiste besjede, moramo prije 
svega sklonuti oca i majku, da se ne samo oni sami 
čuvaju tih grijeha, nego da ih i podnipošto ne trpe 
u kući. 


2. Dvije — tri hrvatskim roditeljima. 

Do vas dakle, dragi roditelji, stoji poglavito uspjeh 
„Vojne Srca Isusova". Vašu kuću hoće božanski 
Spasitelj da pretvori u kuću svoga Srca; vašu kuću 
hoće da oslobodi ili očuva od tih pogubnih neprija¬ 
telja vaših i cijeloga hrvatskoga roda — od psovke, 
proklinjanja i nečistoće; hoće da ju učini kućom 
svete i čiste ljubavi, kućom blagoslova Božjega, 
kućom svoga presv. Srca „Evo me pred vratima" 
veli Gospodin. Hoćete li ga odbiti? 

Dragi oče i majko! Iz vaših ruku iskat će Bog 
jednom dušu djece, koju vam je povjerio. Vaša je 
dužnost uzgajati djecu svoju u strahu Božjem za 
vječni život, za nebo. Blago si ga vama, ako ste to 
učinili! Ali jao si ga vama, ako djecu svoju i slu- 
žinčad, mjesto da ih vodite u nebo, zločestim pri¬ 
mjerom svojim: psovkama i proklinjanjem još i sami 
navodite na zlo, sami ih kvarite i u pakao strmo- 
glavljujete. Jao takvim roditeljima! Božanski Spasitelj 
reče jednom pokazujući na dijete: „Koji sablazni 
jednoga od ovih malenih, bolje bi mu bilo, da mu 
se objesi mlinski kamen o vrat njegov i da sc 
utopi u dubinu morsku". (Mat. 18, 6.) Vrijedi li 
to za svakoga, koji čije mu drago dijete sablazni, 
što onda čeka oca i mater, ako psovkama i kletvama 

vlastito dijete svoje sablazne ili barem dopuste, da 
to čine drugi u njihovoj kući ? Zar se ne bojiš ovih 
riječi vječne Istine ? Zar se ne bojiš teškoga kamena,, 
koji će te utopiti u dubinu ognjenog mora, u pakao? 
A u paklu, znaš li, oče i majko, tko će te tamo naj¬ 
više proklinjati? Tvoja vlastita djeca, koja će zbog; 
tebe tamo doći, jer su od tebe naučila psovati i 
proklinjati. „Vi ste bili dužni", tako će vam doviknuti, 
da nam dadete dobar primjer, da nas odvraćate od 
grijeha, da nas kaznite za naše opačine; a vi ste 
nas sami pokvarili svojim zlim primjerom; vi ste nas 
učili psovati i proklinjati, vi ste se smijali, kad smo 
mi govorili besramne riječi, vi ste nas toliko puta 
proklinjali i nama svako zlo željeli: veselite se, 
vaša se je želja, vaša su se prokletstva eto ispunila 
— mi smo prokleti. Ali, prokleti da ste nam i vi, 
sto puta prokleti!" Strašnih li prizora, koji će se 
zbivati u paklu! Ali je već i na zemlji obitelj, kuća, 
gdje se uobičajila psovka i proklinjanje, nalik na 
pakao. 

U nekom gradu zabasalo dijete u nepoznate 
ulice; nije znalo, kamo će skrenuti, ter stalo plakati 
nasred ulice. Ljudi ga opaze, i hoće da ga kući, 
odvedu, pa ga zapitaju: „Kako ti je ocu ime?" A 
ono im odvrati: „Sotona". Pitaju na novo, ali dijete 


jednako odgovara: .,,A kako ti je majci ime?" „So¬ 
tona," odvrati rnali.^ „A kako ti se kuća zove?" 
„Sotonska kuća." Čudili se ljudi, što dijete tako 
govori. No slučajno dogje jedan čovjek, koji je po¬ 
znavao dijete i kuću njegovu. Kada su ga pitali o 
tome djetetu, reče im, da su mu roditelji skroz po¬ 
kvareni ljudi, da otac majku psuje, proklinje i zove 
sotonom, majka opet isto tako oca, a oboje i otac 
i majka da neprestano grde i proklinju dijete; jednom 
riječju, da su ovi roditelji u istinu slični sotoni, a 
njihova kuća da je više nalik na pakao, nego na 
kršćansku kuću. 

Dragi oče, mila majko, kako je s vašom kućom ? 
Je li i ona nalik na pakao? Čuje li se i u vašoj 
kući onaj nečisti, bogumrski jezik, kojim se govori 
u paklu: psovka i kletva? Ako je tako, onda se 
nemojte tužiti, što su vam djeca nevaljana; onda se 
nemojte ni čuditi, ako u njoj ne stanuju angjeli mira 
i blagoslov Božji. Kako možeš očekivati, da dragi 
Bog blagoslovi djecu, koju ti sam proklinješ? Kako 
će Bog blagosloviti blago, koje ti neprestano psuješ ? 
Kako će blagosloviti njive, šume, vinograde, na ko¬ 
jima ti neprestano tako strašno vrijegjaš pravednoga 
Boga i Stvoritelja svoga? 

Oče i majko! Ako želite, da vam djeca budu 

3 

valjana i sretna; ako želite, da vam kuća i sve, što 
imate, bude blagoslovljeno od Boga; ako hoćete, da 
dragi Bog štiti, brani i blagoslovi cijeli hrvatski rod 
i dom: iskorijeniti morate u svojoj kući psovku, pro¬ 
klinjanje i nečiste govore, to jest učiniti svoju 
kuću kućom Srca Isusova. 

Kuće domaćin i domaćica, otac i majka neka 
se slože, pa ozbiljno odluče pred Bogom, da će se 
odsele i sami pomno i marljivo čuvati svake psovke, 
kletve i nečiste riječi i da ne će nikako trpjeti tih 
grijeha u kući svojoj. Ima li odrasle čeljadi u kući, 
trebat će, da i oni starješini kuće to isto obećaju. 

Zatim neka se svi zajedno posvete presv. Srcu 
Isusovu i neka nastoje, da im kuća bude i ostane 
u istinu: „Kuća Srca Isusova". 

3. Hrvatski štit Srca Isusova. 

Bio je u Makiaen-u u Kitaju bogat trgovac. On 
se je dosad klanjao poganskim kumirima, osobito 
Cai-henu, bogu bogatstva. Sliku ovoga kumira imao 
je u dućanu, te ga u velike štovao. Godine 1.893. 
htio se taj trgovac obratit' i postati katolikom. Vjero- 
vjesnik zatraži od njega, da najprije sve svoje kumire 
izbaci iz kuće, osobito onu sliku Cai-hena, što je 
imao u dućanu. Pošto je trgovac to obećao, dobio 


je od misijonara lijepu sliku Srca Isusova. Tko sada 
veseliji od našega trgovca! Brzo pohrli-kući sa 
svojim blagom, baci Cai-hena iz dućana, priredi sve¬ 
čanost i postavi uz svirku i gruvanje topova na 
mjesto krivoga boga, sliku presvetoga Srca Isusova. 
Kuća njegova, prije stan bogumrskih kumira, postade 
od tog dana na radost i ugled sviju tamošnjih ka¬ 
tolika kućom Srca Isusova. 

Hrvatski roditelji! Učinite i vi tako. Očistite 
kuću svoju od poganskih kumira — psovke, prokli¬ 
njanja i nečistoće, pa je uresite štitom ili lijepom 
slikom Srca Isusova. 

Dali smo u tu svrhu napravili krasne štitove 
Srca Isusova. Na ratnom štitu, koji je križem raz¬ 
dijeljen na četiri strane svijeta, četiri hrvatske zemlje 
s njihovim grbovima, vidi se Isus sa svojim božanskim 
Srcem. Štit je ovjenčan hrvatskom trobojnicom i 
nosi gore hrvatski natpis: „Kuća Srca Isusova", 
okolo slike: „Srce moje koji štuju, 

Niti kunu niti psuju". 

Ovim štitom okitit će se svaka kuća Srca Isu¬ 
sova. Ova slika presv. Srca na vratima ili zidu neka 
sjeti svakoga, bio ukućanin ili tugjin — da je u 
ovoj kući zabranjena psovka, proklinjanje i svaka 

nečista riječ, da u ovoj kući stanuje ljubav prama 
Bogu i bližnjemu, da je to kuća Srca Isusova. 

Nema sumnje, da će se taj prekrasni hrvatski 
štit Srca Isusova posvuda raširiti, ali molimo svakoga, 
da ga smatra ne kao običnu nabožnu ili narodnu 
sliku, nego kao prosvjed proti psovki, proklinjanju i 
nečistoj besjedi, kao znak „Vojske Srca Isusova." 

Na mnogim hrvatskim kućama vidi se izvana 
ploča s hrvatskim grbom i natpisom: „Croatia". To 
je znak, da je ova kuća kod društva: „Croatia" u 
Zagrebu osigurana proti požaru. 

Štit Srca Isusova na kući ili u kući neka sva¬ 
komu kaže, da je ova kuća u presv. Srcu osigu¬ 
rana proti paklenom požaru, koji uništava našu 
vremenitu i vjekovitu sreću. 

4. Zajednička molitva i pjesma. 

U kući Srca Isusova izmolit će cijela obitelj, 
svake večeri uz obične molitve zajedno još i onu 
pravilom četvrtim propisanu posvetnu molitvu. Ovu 
ćemo molitvu izmoliti u toj nakani, da dragome Bogu 
zadovoljimo za sve psovke, kletve i nečiste govore, 
kojim se presv. Srce u kući i u cijeloj Hrvatskoj 
vrijegja. U naknadu za ove uvrede mi se posveću¬ 
jemo presvetom Srcu Isusovu i odlučujemo svaki 


dan iz nova, da ćemo se ovih grijeha čuvati i na¬ 
stojati, da se iskorijene iz naše kuće, i tako naša 
kuća bude u istinu kuća Srca Isusova. 

Osim te propisane posvetne molitve živo se 
preporuča, da se u kući Srca Isusova svaki dan 
izmoli ili pjeva i ona krasna, oprostima obdarena 
molitva proti psovki i kletvi: Blagoslovljen budi Bog! 
i t. d. Vidi na kraju ove knjižice! 

Ovu smo molitvu dali i uglazbiti, (vidi na koncu 
knjižice!) da se u crkvi i u kući može i pjevati. 

Isti pjesnik, koji je spjevao za hrvatsku omla¬ 
dinu onu divnu pjesmu posvetnicu: „Do nebesa nek 
se ori", spjevao je i za „Vojsku Srca Isusova" krasnu 
davoriju, koju je takogjer jedan izvrsni skladatelj 
uglazbio. Dao Bog, te se doskora i ova davorija 
širom Hrvatske, dolom i gorom, u crkvi, u kući i 
na polju tako oduševljeno razlijegala, kao ona omi¬ 
ljela pjesma posvetnica. 

Da se ta zajednička pobožnost u kući Srca 
Isusova što ljepše obavi, mnogo će doprinijeti, bude 
li na zgodnom mjestu lijepa slika ili kip presv. Srca 
Isusova. Božanski je Spasitelj izrijekom obećao: „Ja 
ću obilno blagosloviti svako mjesto, gdje se izloži 
i štuje slika mojega Srca". 


V. 


Po izbor čete. 

Kao što u svakoj uregjenoj vojsci, tako ima i 
u „Vojsci Srca Isusova" izabranih četa, koje će se, 
kako se čvrsto nadamo, osobito isticati u borbi proti 
psovki i proklinjanju i puno doprinijeti, da bude po¬ 
bjeda što sjajnija. Ovakove su čete: 

I. Poslanici ili misijonari. 

Pučke se misije drže, da se narod izmiri s Bogom, 
da se iskorijene razne mane, koje vladaju osobito u 
narodu, i da se probudi u narodu pravi katolički život. 
No, koji su glavni grijesi našega naroda? Od kojih 
mana žele revni sinovi sv. Franje, Dominika i sv. 
Ignacija, da naš narod poglavito oslobode i očuvaju? 
Što najviše priječi u nas bogoljubni kršćanski život? 
Svak’ znade, da je to psovka, proklinjanje i neči- 

stoća. Zato misijonari i nastoje najviše, da iskorijene 
te pogrješke i to cesto s velikim uspjehom. Ima župa 

ojima je po svetim misijama ovih mana gotovo 
sasma nestalo. s 

. M j lost B ° ž J' a za svetih misija čudnovato djeluje 
\ narod Je oblcno na sve spreman. Za stalno držimo 
da ce se tom zgodom i starješine kuća radosno odaz¬ 
vati pozivu misijonarovu, da u svojim kućama ne 
rpe ni psovke ni proklinjanja ni besramnosti u govoru 
da svoju kuću učine kućom Srca Isusova. 

,. v U aekoj ZU P* vladao je jedan veoma ružan 
običaj. Prigodom svetih poslanstva, kad je bilo sve 
skrušeno, pozove misijonar sve starješine kuća k sebi 
pa ih osokoli toplim riječima, da složnim silama uz¬ 
nastoje, kako da se te sablazni iskorijene u pojedinoj 
kuci i_ u cijeloj općini. 

Čestiti muževi oduševljeno pristadoše na to i za 
kratko vrijeme nestalo je svakoga nereda. 

Dobri hrvatski narode! Ti ne znaš više puta 
kako bi misijonarima iskazao svoju zahvalnost i ljubav 
za veliki njihov trud i dobrotu njihovu. Evo ti krasne 
piigode! Znaj, da većega veselja ne možeš učiniti 
ovim apoštolskim muževima, nego kad im svečano 
obećaš po starješinama (i to obećanje poslije doista 
ispunis), da ćeš se odsele složnim silama boriti proti 

psovki, proklinjanju i nečistoj besjedi, da ćeš sve svoje 
kuće pretvoriti u kuće Srca Isusova. 

2. Treći red. 

Poznato je, kako su treći redovi svetoga Do-, 
rnimka i sv. Franje više no jednoć obnovili lice zemlje. 
Da su ovi redovi izvrsno sredstvo proti psovki i pro¬ 
klinjanju, pokazuje ovaj primjer: U župi D. bijaše 
misija. Misijonari se čudom čudiše, što tamošnji narod 
nikako ne psuje. Pitajući, kako je to, dobili su od¬ 
govor: „Otkako sam u trećem redu, više ne griješim" 
t. j. ne psujem i ne proklinjem. Tamošnji. naime 
župnik, vrli sin sv. Franje, primio, je u treći red 
samo one, koji su se odrekli psovke i proklinjanja. 
Nikad bolje! Kad bi se na to posvuda gledalo, po¬ 
stali bi trećoreci sol zemlje i svjetlo svijeta, u’koje 
bi se i drugi ugledali. 

„Vojska Srca Isusova" može se, ako se to u 
kojem mjestu čini zgodno, slobodno pripojiti trećem 
redu, ili društvu sv. obitelji, ili bratovštini Srca Isusova 
sv krunice, škapulara, Marijinoj kongregaciji, apo- 
stolstvu molitve i t. d. Ova će društva biti po izbor 
ćete „Vojske Srca Isusova." Pojedino društvo neka 
ide svojim putom, neka se bori svojim oružjem i 
načinom;, ali neprijatelji,, na koje valja složno nava- 

ljivati, neka nam budu ona tri pogubna dušmanina 
hrvatskoga roda: psovka, proklinjanje i nečista be¬ 
sjeda. Svima neka vazda lebdi pred očima uzvišena 
svrha naše vojne: svaku katoličku kuću, svaku župu, 
cijelu nam milu domovinu osloboditi od tih mana i 
na taj način osvojiti za presv. Srce Isusovo. 

S toga bi mogli i upravitelji, revnitelji i revnite- 
ljice i t. d. isti biti za „Vojsku" i za razne bratov¬ 
štine i redove. 

3. Razne bratovštine. 

Neki psovač dobio je od župnika škapular. Vi- 
deći to jedna žena, stala je prigovarati g. župniku. 
„Ama kako možete, Velečasni, ovomu čovjeku dati 
škapular? žarne znate, da svašta psuje i proklinje; 
on nije vrijedan, da nosi škapular." 

Je li krivo sudila ova žena? Mislimo, da nije. 
Od svakoga člana bilo koje mu drago bratovštine 
može se spunim pravom zahtijevati i očekivati, da se 
čuva barem takovih grijeha, kao što su psovka i 
kletva, pa nečiste besjede. Zato bi po našem mni¬ 
jenju vrlo dobro bilo, kad bi se u razne bratovštine 
samo oni primali, koji niti psuju, niti proklinju, ili 
barem ozbiljno nastoje, da se oslobode tih mana. 

još bi bolje bilo, kad bi se u krajevima, gdje oso¬ 


bito vladaju ovi grješni običaji k općenitim pravilima 
dotične bratovštine dodala još glavna pravila „Vojske 
Srca Isusova", — dakako s privolom crkvene oblasti. 
Slično što učinilo se već i sada u nekim mjestima. 
„Do Miholja" — ovako piše Vel. g. Nikola Polić, 
župnik jelenjski (Primorje) u „Glasniku Srca Isusova" 
1.901. str. 109. „do Miholja brojila je bratov¬ 
ština Srca Isusova 48 članova, danas broji 57 
članova, koji svi redovito obavljaju naknadnu sv. 
pričest i odvraćaju braću od psovanja, kako im stoji 
u pravilima; zato su dobili od biskupa oprost od 
40 dana. “ 

I drugi neki hrvatski svećenik ističe pobožnost 
prama Srcu Isusovu kao izvrsno sredstvo proti psovki 
i proklinjanju. Evo, kako piše: „Opazio sam u 
službi svojoj posve neobičan plod pobožnosti napram 
presv. Srcu Isusovu. Ljudi, kad bi dolazili, da se 
ispovjede, kazali bi: te i te sam se psovke okanio, 
otkako sam u bratovštini Srca Isusova! Vidio sam 
često: otkako je carstvo ljubavi Srca Isusova zavla¬ 
dalo u duši kojega čovjeka, od toga časa prestalo 
je carstvo tmine, carstvo grješnih navada." 

Što smo rekli za bratovštine, preporučamo i drugim 
katoličkim hrvatskim društvima. Svima iz dna duše 
dovikujemo: ne trpite u svojim krugovima i čitaoni- 

čama psovača, proklinjača i besramnih besjeda ili 
pjesama. To iziskuje od vas Bog, vaše poštenje i 
rodoljublje vaše. 

4. Katolički listovi, časopisi i zgodne 
brošurice. 

Raznolika je svrha hrvatskim katoličkim časo¬ 
pisima., Nu svi napokon idu za tim, da u našem narodu 
unaprijede katoličku prosvjetu i kršćansko življenje. 

No svako će lako priznati, da na katoličku pro¬ 
svjetu spada i to, da se pouči narod, kolika je 
grjehota i sramota: psovka, proklinjanje i nečistoća; 
kako nas psovka rastavlja od Boga, kako neprestano 
proklinjanje ruši svaku ljubav i slogu, kako nečistoća 
narod slabi i truje u sebi. Narodu mora biti jasno, 
da u .kući, u kojoj vladaju ovi grijesi, ne može biti 
sreće ni blagoslova Božjega i da će Bog ove gri¬ 
jehe, ako ne na ovom, a to sigurno na drugom svi¬ 
jetu grozno kazniti na svakome, ali najgroznije na 
roditeljima i svima onima, koji bi morali i druge od 
njih odvraćati. 

A tko će to narodu kazati? Dakako svećenici 
u crkvi i u školi; ali prevelikih će sebi zasluga 
u tom pogledu steći i naši nabožni listovi i časopisi. 

Molimo dakle sve p. n. urednike naših katolič- 


— 45 — 

kih listova, da bi svoju pozornost osobito svrnuli na 
ove ljute rane naroda našega. Ma što koristi čovjeku, 
koji je na smrt ranjen, ako ga zabavljaš ugodnim 
pripovijetkama, kad on megjutim umire? Iscijeli mu 
rane, spasi mu život, on će ti zahvalan biti do vijeka. 

Ranjen je naš dobri narod; strašnih su mu rana 
zadali psovka, proklinjanje, nečisti duh i drugi ne¬ 
prijatelji. Što prudi ovakome bolesniku, ako ga zabav¬ 
ljamo svakojakim pričama? Donosimo mu lijek zgod¬ 
nim štivom! 

Glasnik presv. Srca Isusova rado se je odazvao 
našoj molbi, da bude i glasilom naše „Vojske". Taj 
će list drage volje primiti i objelodaniti izvještaje o 
stanju i napretku „Vojske" u pojedinim mjestima. 
Molimo takodjer sve ostale katoličke hrvatske listove, 
da bi isto učinili, te i svoje čitatelje zanimali za 
ovu spasonosnu i rodoljubnu stvar. 

Komu je Bog dao, neka pomaže stvar i svojim 
perom. Neka piše zgodne brošurice 1 ) ili članke za 
koji časopis. I izvještaji o dobrom uspjehu, što se 
poluči na jednom mjestu, mnogo će opet druge oso¬ 
koliti, da rade na slični način. Zato će i „Glasnik * 
presv. Srca Isusova" od vremena do vremena iznositi 

x ) Preporučamo vrlo lijepu knjižicu: „Ne ću psovati niti prokli¬ 
njati." Hrvatskom narodu A. Jagar. Zagreb. 

statistiku (popis), koliko već ima u kojoj župi kuća 
Srca Isusova, t. j. kuća, u kojima se ne trpe psovke 
i proklinjanja i nečiste besjede. Svakoga će zanimati, 
koja će župa hrvatska zaslužiti naslov: župa Srca 
Isusova! 

5. Hrvatska mladež. 

Kako mladež ? Zar da bude i ona „izbor četa" 
u „Vojsci Srca Isusova?" Mi to iskreno želimo. Ali 
hoće li i ona to htjeti? Ne sumnjamo nimalo, jer,go¬ 
vorilo se o mladeži šta mu drago, to ne će nitko poreći, 
da ona iskreno ljubi narod svoj, da je oduševljena 
za sve, što je narodu na korist; hoće ona rado, da 
narodu pomogne i teške mu rane iscijeli. No vidjeli 
smo, kako su poznate one grješne navade ljute rane 
na tijelu naroda našega, kako to tijelo slabe i na- 
grgjuju. Hrvatska će dakle mladež već iz ljubavi 
prama svom narodu veselo pozdraviti ovu „Vojsku." 

Mladež nadalje ljubi naš hrvatski jezik i ne će 
da trpi tugjih riječi. U nekim dapače društvima od- 
lučiše gjaci, da mora svaki platiti globu, čim izusti 
koju tugju riječ. Neka! Ali mi velimo: onda budite 
dosljedni, pa nemojte ni psovke i proklinjanja, na 
sličan način trpjeti, jerbo ni one nijesu nikle u poštenoj 

kršćanskoj hrvatskoj duši. Psovke i proklinjanja to 
su tugjice, to je korov iz tugjih zemalja. 

Onomadne vozio se na željeznici od Zagreba 
do Broda neki hrvatski vojnik, koji je posve lijepo go¬ 
vorio hrvatski, ali psovao — madžarski! Je li mu valjda 
pošteno hrvatsko srce reklo: psovati nije hrvatski! 

Hrvatska mladeži ne trpi ove tugjinštine u našem 
jeziku! Nemoj i ne daj, da se čisti milozvučni hr¬ 
vatski jezik neprestano blati ovim tugjim gadom! Pso¬ 
vati i proklinjati nije hrvatski, kao što nije hrvatski 
mladu dušu kaljati nečistim besjedama. Ne trpi ovih 
dušmana hrvatskoga naroda u svojim krugovima i 
svakako nastoj, da se ova tugjinština i u narodu 
i iskorijeni. 

Mi smo uvjereni, da će i školska djeca, muška 
ivženska, mnogu hrvatsku kuću osvojiti presvetomu 
Srcu Isusovu, budu li na to potaknuta od svojih 
učitelja i učiteljica. U nekoj kući bijaše otac strašan 
psovač. Žena i djeca, koja su puno od njega trpjela, 
učiniše devetnicu, da se otac obrati. Jedno veče za- 
teče otac cijeju obitelj, gdje moli krunicu. Otac bez- 
božan čovjek, stane grozno psovati i proklinjati, za¬ 
lupi vratima i ode bez večere spavati. Ali ne može 
usnuti. Sveudilj lebdi mu pred očima žena i djeca, 
gdje kleče na koljenima pred kućnim oltarom i živo 

osjeća, kako se ružno vladao i teško sagriješio svojinu 
psovanjem. Sutradan rano ustane i pozvavši svoga, 
sinčića upita ga, što su sinoć s majkom tako vruće- 
molili. Dijete mu odgovori: „Molimo, oče, već devet, 
dana, da se ti obratiš." 

Ganut milošću Božjom obrati se otac posve, a-, 
kuća njegova postala je molitvom njegove žene i 
djece prava kršćanska kuća. Draga djeco, molite., 
radite i ne mirujte, dok ne bude i vaša očinska, 
kuća — kuća Srca Isusova! 




VI. 

Župa Srca Isusova. 

Godine 1.704. umrije u Erlangu glasoviti i sveti 
misijonar o. Filip Jeningen D. I. Ubile su ga, 
može se reći, otrovne strijele psovka i proklinjanja. 
Taj revni svećenik tako je ljubio Boga, te bi često 
rekao: Ja bih volio pretrpjeti sve moguće muke na 
ovome svijetu, kad bih samo time mogao, da za¬ 
priječim i jedan jedini grijeh. Osobito ga je boljela 
svaka psovka i kletva. Jednom ga susretne neki 
seljak, koji je u svojoj ljutini strašno psovao i pro¬ 
klinjao. Našem misijonaru bijaše to vrlo žao, te je 
na svaki način kušao da umiri bijesna čovjeka, 
moleći ga i zaklinjajući, neka prestane Gospodina 
Boga vrijegjati tako grdnim grijesima. Ali na to se 
seljak još više razljuti, pa uzme još groznije psovati. 
To je bogoljubnoga o. Jeningena tako rastužilo, da 

je obolio i za malo dana umro. To je bio svet 
čovjek, koji je dakako mnogo bolje vidio grdobu 
toga grijeha, nego mi obični ljudi. Ali kojega kršća¬ 
nina, osobito pako svećenika, ne će zaboljeti u srcu, 
kad vidi, gdje se ova kuga širi sve to više u našem 
narodu! Mi smo govorili s mnogim svećenicima iz 
sviju naših biskupija o „Vojsci" proti psovki i kletvi, 
pak svi oduševljeno i jednoglasno odobravaju i po¬ 
zdravljaju ovu zamisao i drage volje obećaše svoju 
pripomoć. Evo, kako nam piše neki vrli redovnik iz 

Dalmacije: 

„Iz cijeloga srca svoga pozdravljam plemenitu 
osnovu o svetoj vojni proti divljem „Vandalu" časti 
Božje u našoj Hrvatskoj. Je li ikoje poduzeće na 
slavu Božju, onda je to za Hrvatsku, po mome 
mnijenju, na najveću. Mene groza spopada, a bol 
mi srce para, kada god pomislim na ona divlja jata 
otrovnih strijela, što ih danomice bogugrdni jezici 
saspu na dobro Srce našega Spasitelja... Da su u 
mome srcu sve tisuće grla hrvatskih, na sav glas 
bih uskliknuo: U boj! Bog to hoće!" 

A neki župnik iz Posavine iznosi i krasne prak¬ 
tične prijedloge, kako bi se u. svim župama naj¬ 
uspješnije mogao iskorijeniti taj pogubni korov. Mi 
priopćujemo ove prijedloge to radije, jerbo će — 

kako opaža dobro isti velečasni gospodin — u ovoj 
stvari uz milost Božju najviše moći župnici učiniti. 
Evo kako piše revni pastir: 

„Buduć da je u nas u Posavini kod većine 
seljaka sačuvan jošte zadružni život, to će ova akcija 
vrlo dobro uspijevati, ako se preko kućnih starje¬ 
šina gleda u pojedinim kućama iskorijeniti ovo zlo. 

Župnik na odregjeni dan neka skupi kuće- 
starješine, te im stvar na srce stavi, pa ih pozove, 
da se za nju zauzmu. Ona kuća u selu ili varoši, 
čiji starješina dade poštenu riječ, da ne će psovati 
ni proklinjati i da to ne će trpjeti kod svojih pot- 
činjenih (ukućana, domara), neka se posveti presv. 
Srcu i neka se prozove kućom Srca Isusova — 
a može se ovaj proglas učiniti i u crkvi pred pukom, 
da bolje djeluje na narod. 

Starješina, koji je tu dužnost na se uzeo, 
neka svaku večer u pamet dozove svojim ukućanima 
ovu obvezu, koju je kuća njihova na se uzela i 
neka gleda, da cijela obitelj zajedno izmoli posvetnu 
molitvu. 

Osobito je lijepa zgoda, da duhovni pastir narodu 
svom stavi na srce ovu dužnost prigodom kućnih i 
poljskih blagoslova. Mnogo drži narod do tih blago¬ 
slova, svu svoju nadu stavlja u taj blagoslov; nu 

koja korist, ako se kuća ili polje jednom blagoslovi, 
a tisuć puta psovkom prokune?! 

Ne bi bilo s gorega, kad bi župnik n. pr. svaka 
dva mjeseca sazvao starješine, pak ih pitao, kako 
stvar uspijeva. Tako bi se opet novim marom i rev- 
nošću nastavljalo. 

Kad se jedan ili drugi psovač u župi obrati, te 
prestane psovati, mnogo će to koristiti. Buduć da se 
seljak najviše izgovara, e mu nije moguće u stano¬ 
vitim slučajevima, da ne psuje, dobro će biti, svakom 
zgodom pozivati se na primjer onih seljaka, koji u 
istim prilikama megju njima živu, a ipak ne psuju. 
Dobro će biti preporučivati im kakov indiferentan 
usklik, koji bi mjesto psovke mogli rabiti kada dogju 
u jarost. 

Da se starješine što bolje potaknu na rad oko 
ove stvari, dobro je, da se odredi jedna svetkovina 
n. pr. presv. Srca Isusova, da se na taj dan sve¬ 
čanim načinom onome starješini, u čijoj se kući 
iskorijenila psovka i kletva i ružna besjeda, uruči 
lijepa slika Srca Isusova i to pred cijelim pukom. 
Način taj vrlo će dobro djelovati. Imenik kuća Srca 
Isusova mogao bi se javno objesiti u crkvi — drugima 
na ugled, a i samim primljenim obiteljima na poticalo, 
da ustraju. 


Napokon, neka se što više širi u puku knjižica: 
„Vojska Srca Isusova". 

To su prijedlozi vele vri jednoga župnika. Vele¬ 
časni gospodin veli, da će on u svojoj župi na spo¬ 
menuti način raditi. Kamo sreće, da se tako radi po 
svim župama širom Hrvatske nam domovine. Revnost 
druge velečasne gospode naći će opet druge načine, 
koji će valjda bolje odgovarati prilikama i okolnostima 
dotičnih mjesta. Umoljavaju se p. n. gospoda sve¬ 
ćenici, da bi u svojim koronama i konferencijama 
koju govorili u prilog „Vojsi". Odbor će zahvalno 
primiti od velečasne braće svaki naputak, dapače mi 
molimo svu p. n. braću u duhovnoj pastvi, da bi nama, 
ili u kojem javnom listu naznačili ona pomagala, 
koja će samo iskustvo kao najuspješnija preporučiti. 

Ne možemo, da ne spomenemo, kako je sa¬ 
dašnji sv. Otac, Pio X., kao svećenik revnovao proti 
psovki i kletvi. Kad je bio još kapelan, čuje pod 
svojim prozorom neku kavgu. Ljudi se megju sobom 
psovali, da ne može biti gore. Revni kapelan ni pet 
ni šest, nego izagje, prilijepi psovačima nekoliko za- 
ušnica i rastjera ih. — Ovi ljudi i danas još živu i 
sjećaju se s velikom zahvalnošću onih zaušnica, koje 
su za tako svetu stvar dobili od ondašnjega „Don 
joze" — sadašnjega Pape. 

Kao župnik u Salzanu zaustavi se Pio X. jed¬ 
noga dana ispred krčme, gdje se bilo sakupilo više 
muževa. Svi su se takmili, da obljubljenom župniku 
ponude vina. Megju njima bio i dućandžija, koji g. 
župniku takogjer nudio čašu. No ovaj mu reče: „Ti 
imaš gadni običaj, te se svaki dan kuneš i proklinješ. 
Dok se toga ne okaniš, nemam s tobom nikakva 
posla“. Na to će dućandžija: „Kad je tako, onda 
se ja pretvorio u zmiju, ako još jedan put izustim 
kakvu kletvu". Sada se Don Jozo veselo nasmije, 
te ispije ponugjenu čašu. 

Napokon želimo, da se i općinska poglavarstva 
pridobiju za svetu stvar „Vojske Srca Isusova", pa sa 
svom odlučnošću ustanu proti psovačima. 

Ima u Hrvatskoj više naredaba i od vis. kralj, 
zemaljske vlade proti psovki i kletvi, 1 ) a u zagre¬ 
bačkom „Redarstvenom Dnevniku" čitasmo istom 
onomadne ovo: 

„Iz učestalih prijava od strane općinstva i redar¬ 
stvenih organa opazilo se, da je izušćivanje kletva 
i bogumrskih psovaka megju ovdješnjim pučanstvom 

') Tako naredba kr. zem. vlade odjela za nutarnje poslove od 
23. listopada 1.880. broj 4.219. Naredba od 2. lipnja 1.886. za bivšu Kra¬ 
jinu. Okružnica vis. kr. zem. vlade od 14. studenoga 1.894. — Sravni 
i carsku naredbu od 20. travnja 1.854. 


preotelo u velike mah, što više, da je taj odurni 
običaj zarazio i djecu. U interesu javnog morala 
upozoruje gradsko poglavarstvo roditelje, a tako i 
gospodare, majstore, pod čijim se nadzorom nalaze 
naučnici i t. d., da svojski uznastoje poukom i inim 
shodnim- načinom, da se taj ružni običaj iskorijeni. 
S druge strane upozoruje se, da je izušćivanje kletva 
i huljenje Boga zabranjeno i kažnjivo, i da će gradsko 
poglavarstvo svakog prekršitelja po naredbi kralj, 
zemaljske vlade, odjela za unutarnje poslove, od 23. 
listopada 1.880. broj 4.219. kazniti globom od 200 
kruna, odnosno zatvorom do 14 dana". 

Izvrsno! Ugledala se i druga poglavarstva u taj 
primjer naše prijestolnice, pa će doskora nestati 
psovke i kletve! 

Dakako moraju i sami činovnici u tom dobrim 
primjerom prednjačiti. Ta zakon je zakon, pa vrijedi 
za sve. Sv. Ljudevit IX., kralj francuski, izdao je 
zakon, da onomu, koji javno opsuje Boga, probodu 
jezik usijanim željezom. Tužili jednoć sv. kralju 
veoma odličnog gospodina, da je psovao. Njegovi 
prijatelji zamoliše kralja, da mu oprosti ugleda radi. 
No kralj ga nije pomilovao, nego reče: „Opraštam, 
ako tko mene pogrdi, ali nikad i za nikada, ako tko 
Božje Veličanstvo opsuje. Rado bih si dao i sam 

jezik probosti, kad bih tim mogao svaku bogopsovku 
iskorijeniti iz svoje države". Isti ugodnik Božji za¬ 
povjedi svomu sinu, da kazni psovače i da nastoji 
tu kugu u državi utamaniti. 

0 kako će sretna biti, kako blagoslovljena župa, 
kad nestane u njoj kletve, te neprijateljice Boga i 
ljudi. A nestat će je, kad svi u župi složnim silama 
navale na tu aždaju paklenu i ne miruju dotle, dok 
je ne strovale u dno ognja paklenoga. 



VII. 

Hrvatska: dom Srca Isusova. 

Čitava velika Hrvatska da bude jedan velebni 
dom, na kojem se vije zastava Srca Isusova u znak, 
da je ljubav Božja pobijedila, da Hrvat više ne pro- 
..*■ klinje Hrvata, da ni jedan Hrvat više ne psuje Boga 
svoga: evo to je uzvišeni cilj, to je idejal „Vojske 
Srca Isusova". 

Svaka hrvatska obitelj, svaka kuća, u kojoj je 
nestalo psovke, proklinjanja i nečiste besjede, bit će 
kamen, svaka općina stup, svaka župa Srca Isusova 
bit će posebno svetište u ovom veličanstvenom hramu, 
n kojem će hrvatski narod čistim srcem i usnama 
Boga svoga blagoslivljati, hvaliti i slaviti od koljena 
do koljena. 

No je li to moguće? Jest, ako složno i ustrajno 
uznastojimo, da se grješni običaj psovke i prokli- 

njanja iskorijeni u pojedinoj kući. A to je moguće.. 
Nije to dakako posao jednoga dana. Ima crkvi, koje 
su gradili više stoljeća. Nije dakle čudo, ako se ni 
dom Srca Isusova, koji obuhvata čitavu Hrvatsku,, 
ne dogradi za malo dana. Učinimo samo sve, da. 
udarimo čvrst temelj poduzeću, dobru organizaciju. 
Kao dobro uregjena vojska osvojit će „Vojska" malo 
po malo pojedine kuće i cijele župe hrvatske. Imena, 
župa Srca Isusova mogla bi se ispostaviti javno na. 
počasnoj ploči u crkvi Srca Isusova u Zagrebu: 
čitavomu hrvatskomu narodu na pobudu i ugled. Koja 
će biti prva takva župa? Živjela prva župa Srca 
Isusova! Živjela, evala i junački ustrajala „Vojska",. 
dok ne bude cijela velika Hrvatska: dom Srca Isusova!: 




VIII. 

Pripovijetke, koje pokazuju, kako se pojedinac može 
osloboditi zle navade. 

I. Što može dobra ispovijed. 

Godine 1.895. bila je misija ili sv. poslanstvo 
u hrvatskom gradu S. Megju mnogobrojnim narodom, 
koji je s najvećom napetošću slušao misijonare, bijaše 
i čovjek, koji je kao strašan psovač upravo bio na 
glasu. Psovati i proklinjati prešlo mu je regbi u krv, 
i sve bi njegove besjede bile ovim otrovom zači¬ 
njene. Nego čuvši od misijonara, kako je to strašan, 
sramotan i poguban grijeh, kako čovjek od njega 
nema nikakove koristi, kako on priječi blagoslov 
Božji i kako čovjeka vodi u pakao, pokaje se naš 
psovač skrušeno, ispovjedi se iskreno i odluči čvrsto, 
da će se u buduće čuvati svakog psovanja i prokli¬ 
njanja. No hoće li održati i ispuniti svoju odluku? 

Malo dana kasnije vraćao- se taj čovjek iz grada 
kući na saonama; bio je baš dubok snijeg zapao. 
Hoteći iz jedne ulice da skrene u drugu prevrnu 
brzi konji na uglu saone i bace gospodina svoga u 
snijeg. Ljudi, koji su to gledali — a bilo ih je mnogo 
naokolo — očekivali su samo jedno: da će poznati 
psovač po svojem običaju sasuti svu silu svojih naj¬ 
strašnijih psovaka i kletava. Al’ gle čuda velikoga! 
Prijašnji psovač iskopa se posve mirno iz snijega 
i reče samo: U ime Isusovo! To se je ljudi, koji 
su to čuli, u velike dojmilo, te su to po cijelom 
gradu kao kakovo čudo pripovijedali. 

Dragi štioče! Ko je načinio ovo čudo? Dobra, 
skrušena ispovijed i čvrsta odluka. Hoćeš li, želiš 
li se i ti osloboditi takve zle navade, ispovjedi se 
skrušeno, od srca se pokaj i odluči čvrsto, da ćeš 
odsada započeti nov život! A da toj odluci ostaneš 
vjeran, obnovi je svaki dan u jutro, i moli Boga, 
da ti pomogne svojom milošću; pokaj se na veče 
za prekršaje i sutradan s nova odluči, da ćeš se 
grijeha čuvati. 

2. Kako se vojnik odučio od psovke. 

Ali ćeš valjda reći: Ja sam se već često puta 
ispovjedio i čvrsto odlučio, da ću se čuvati grješne 

navade, nego meni to nije ništa koristilo; ja sam 
opet zgriješio. 

Tako se tužio i jedan časnik poznatome apo- 
štolu, Don Bosku. Don Bosko mu odgovori: „Tomu 
ima lijeka; ja ću Vam kazati sredstvo, koje će Vam 
sigurno koristiti, obećajete li, da ćete ga upotrebiti ?“ 
Časnik to rado obeća. Na to će Don Bosko: „Ko¬ 
liko god puta što opsujete, odrežite si na kaputu 
jedno puce (gumb)". „Što Vi to zahtijevate?" od¬ 
govori zlovoljno časnik. „Vi ste obećali, da ćete moj 
savjet poslušati," mirno će Don Bosko. — Časnik 
opsuje jednu, no odmah izjavi, da će držati svoju 
riječ. „Učinite to odmah", sjeti ga Don Bosko, „jer 
ste upravo psovali!" 

Časnik se pokaže mužem, uzme nož, te si u 
istinu odreže jedno puce; no ovo puce bijaše prvo 
i posljednje: nikad više nije psovao. 

Zar ti ne bi mogao nešto slično učiniti? Tko 
ne će da upotrebi zgodnih sredstava, taj nema ni 
prave volje da se popravi, a takav se dosljedno 
ne će niti popraviti. 


— 62 — 

3. Kako je gostioničar prestao 
psovati. 

Neki je gostioničar strašno psovao. Jedan sve¬ 
ćenik ga opomene, da se progje tog ružnog običaja. 

Rado bih, ali kad ne mogu!" odgovori^ gostioničar. 
Na to će svećenik: „Recite mi, što znače one bijele 
crte na crnoj ploči?" 

Ove crte znače, koliko je čaša vina ovaj ili 
onaj gost popio, a nije platio; dakle koliko je dužan." 

Dobro, vidite, ako u istinu hoćete da se odu¬ 
čite od psovke, a Vi samo izbrišite jednu od onih 
bijelih crta, kada god što opsujete^ tako ćete se 
osloboditi zle navike svoje, a i Vaši će gosti biti 
zadovoljni!" 

Gostioničar posluša savjet i za neko vrijeme 
nije od njega nitko više čuo nikakve psovke. 

Dragi čitatelju, to je i za tebe nepogrješivo 
sredstvo. Ti možda nijesi krčmar, a valjda ti nije 
nitko ništa ni dužan, da bi mu štogod oprostio. 
No možeš se ipak poslužiti istim sredstvom, imaš 
li samo koji novčić. Odluči odmah, da ćeš za svaku 
psovku, kletvu i nepristojnu riječ dati barem jedan 
novčić siromahu, ili društvu sv. Cirila i Metoda, ili 
u kakovu drugu dobru svrhu. Ako imaš više, možeš 

a više dati, osobito kad jedan novčić ne bi koristio, 
a ti daj „sekser" ili krunu, pa ćeš vidjeti, kako ćeš 
se brzo popraviti. Što više, ako ih ima u tvojoj 
kući više, koji kunu, a imaju novaca, onda uredi 
zgodnu škrabljicu, pa neka svaki, koji bi što opsovao 
ali prokleo, plati nešto u tu škrabljicu. Za skupljeni 
novac kupi kakvu lijepu sliku ili ga upotrebi, kako 
je već spomenuto, za siromahe ili za drugu koju 
dobru svrhu. Na taj način možeš si dušu otkupiti 
novcem. Ili cijeniš li možda više novac, nego dušu 
svoju ? 

Možda kažeš, da bi rado ovo sredstvo upotrebio, 
ali nemaš ni prebijene pare. Što ću ti na to? Po¬ 
vedi se za slijedećim primjerom: 

4. Lijek bez pare. 

„Ama, Velečasni, zar nema nikakva lijeka proti 
psovki i proklinjanju? Ja bih se veoma rado riješio 
ovoga grijeha, ali ne mogu. Znate, ja sam kod 
marve, pa kad me marva razljuti, moram psovati, 
moram ... nema fajde !“ Tako se tužio jedan čovjek 
nekomu svećeniku. 

„Ima lijeka, brate, samo ako ga hoćeš uzeti". 

„Hoću, Velečasni, drage volje, samo ako mi 
'.koristi". 

„Ne boj se! Sigurno će te izliječiti, samo ako 
ga budeš trajno uzimao". 

„Hoću, hoću, samo što mi je činiti?" 

„Ništa drugo, nego samo to: kadagod što 
opsuješ, uzmi kamen, al’ ne malen, metni ga u 
džep i nosi ga do na večer. To je moj lijek: ovo 
kamenje u džepu istrijebit će ti psovke iz duše i. 
ustiju. Poslije mjesec dana dogji, pa mi kaži, je 1’ 
ti lijek koristio". 

Seljak veselo ode s čvrstom voljom, da će taji 
jeftini lijek zdušno upotrebljavati. Poslije mjesec 
dana vrati se natrag svećeniku. 

„No, kako je?" kliče ovaj iz daleka. „Je li 

lijek koristio?" 

„Izvrsno, Velečasni! Ali nije bilo tako lako, 
kako sam mislio. Prvi dan morao sam napuniti sve 
džepove kamenjem, jedva sam ga vukao; bilo mi. 
strašno dosadno, no ipak sam nosio do na večer. 
To sam upamtio, te sam se sutra već bolje čuvao; 
treći dan sam opet manje griješio; a sada, Bogu 
hvala, sjećam se već kamena, prije nego mi psovka 
dogje na usta. Ja sam se posve oslobodio ove 
grješne navade. Hvala Vam za tako koristan i 
jeftin lijek!" 

Dragi štioče! Zar ti je i ovaj lijek preskup ? 

Pokušaj i ti ovaj lijek, ako imaš kakvu grješnu 
navadu. Iza svakog grijeha obavi odmah koju stalnu 
pokoru, ali pokoru, koja tvojoj naravi nije ugodna, 
pa ćeš vidjeti, da nema te zle navade, od koje se 
čovjek uz milost Božju ne bi mogao osloboditi. 

5. ,,Uzeo sam zavjeta 

Upoznao sam se s čovjekom od kakih 50 godina, 
koji^ nije nikako, baš ništa psovao, što mi je bilo 
za čudo. Upitam ga, kako se tako lijepo čuva ovoga 
grijeha, a on odgovori: „Ja već 20 godina ne psujem 
nikako. Prije sam i ja psovao, ali pošto sam izašao 
iz soldačije, uzeo sam zavjet, da više ne ću pso¬ 
vati, i tako se, Bogu hvala, čuvam ovoga grijeha." 

To je sigurno lijepo i hvalevrijedno. No ipak 
ne bih ti, dragi štioče, savjetovao, da uzmeš i ti’ 
takav zavjet bez privole svojega ispovjednika. 

6. Munjo vod. 

Dobar munjovod čini, da grom — ma bila grmlja¬ 
vina kako žestoka, te planula i sva nebesa — ne 
udari u kuću, i ako udari, da se bez štete izgubi u 
zemlju. Sto je munjovod za kuću, to je zgodna be¬ 
zazlena, ali krepka riječ za žestoka čovjeka. Ona 
čini, da mu odlahne, a da ne psuje i ne griješi. 

5 

Ama ćeš valjda kazati: „Zar ne bi bolje bilo, 
da čovjek u ljutini ne izgovara ni ovakovih riječi, 
nego da jednostavno šuti?“ Bi —ako možeš šutjeti. 
Ako si pako od onih, koji na pitanje: „pa zašto 
uvijek psuješ? odgovoraju: „ja se ljutim s djecom, 
s marvom, sa zločestim ljudima... pa moram gri¬ 
ješiti ili psovati," što onda? Ako dakle nikako u ljutini 
ne možeš (jer ne ćeš) šutjeti, a ti, brate, nemoj oduška 
davati svojoj ljutini grješnim psovkama i kletvama, 
nego si odredi za ovake prilike kakvu drugu zgodnu 
riječ, koja nije grješna, n. pr. mjesto „vrag te“ reci: 
„vrabac te." Tako ćeš se najlakše očuvati bogu- 
mrske psovke i kletve. 

Na taj se način oslobodio ove bezbožne na¬ 
vade i neki vojnik, kako sam pripovijeda. On bijaše 
i u Italiji, a čini se, da se nije baš ugodno sjećao 
talijanskih gradova, gdje je boravio. Bilo, kako mu 
drago, on uze običaj u ljutini i mjesto grješne psovke 
izgovarati imena gradova: „Milano-Verona!" „Tako 
sam se odučio od psovke", tvrdi on sam. „Videći to 
neki drugi vojnici, povedoše se i oni za mnom, pa su 
tako i oni ostavili svoje ružne psovke." 

Još ćemo navesti jedan primjer, jer baš ovamo 
spada, što čitamo u životopisu Petra Barbarića 1 ) 

’) Petar Barbarić, hrvatski uzor-mladić. Napisao Ante Puntigam, 
D. I. Sa slikama. Zagreb. A. Scholz. 


Megju onim stvarima, što ih je bogoljubna duša Pe¬ 
trova osobito mrzila, bijaše i kletva. „Meni bi bila 
strahota, da dogjem u pakao", reče on jednoć, „oso¬ 
bito zbog toga, jer bih tuđe Boga na vijeke prokli¬ 
njao." Često bi znao reći, da je psovka i kletva 
glavno zlo ovdašnjega puka. ,,Oh, da se može ova 
biljka, što je u samom paklu nikla, što prije s. ko¬ 
rijenom iščupati iž srca naroda našega!" 

Jednom na šetnji namjeri se na jednog seljaka 
i upusti se s njim u razgovor. Tu se Peri na čudo 
dalo, što ovaj seljak iza svake treće riječi: „Jež ti 
u njedra!" „Šta je to, Ivo, jež ti u njedra?" upitat 
će Pero. ,,E ja tako nešto uzeo u običaj, pa misto da 
psujem i dušu prid Bogom grišim, velim ja uvik: 
jež ti u njedra! Tako ja to uzeo u običaj, pa se 
čuvam grija." 

To se svidjelo našem Barbariću, te bi kasnije 
rado pripovijedao o seljaku i njegovu ježu. „Kako 
bi to lijepo bilo," reče on, „kada bi ljudi mjesto 
psovke i kletve, ovaku jednu bezazlenu riječ uzeli u 
običaj." 

To i ja velim, dragi štioče, pa zato nemoj Sada 
dalje čitati, dok svoju dušu ne osiguraš takovim mu- 
„njovodom, t. j. dok ne odrediš stalnu kakovu riječ 

bezazlenu, kojom ćeš u buduće oduška dati raznim 
svojim osjećajima, osobito u ljutini. Ako ti se pako 
čini, da takovi bezazleni izrazi nijesu sočni za tvoje 
grlo i da se tvoja usta mogu zaslagjivati samo naj- 
gadnijim psovkama i kletvama, koje božansko Srce 
probadaju i tebe strovaljuju u pakao: onda se bojim 
za te, da ćeš zlo proći i na ovom i na drugom, 
svijetu, jer onda, brate, za tebe nema više lijeka! 

7. Zadnja čaša. 

„Kad sam trijezan" — govori mnogi — „nikad 
ne psujem, ali ako se napijem, govorim svašta. Pa 
šta ću ja! ja ne znam ni sam šta govorim!" 

Što ćeš ti učiniti? Isto, što je učinio švedski kralj, 
Karlo XII. Taj je za mladih godina bio jako zavolio 
žestoko piće. 

Jednom, kad bijaše opet pijan, grdio je i psovao 
u takovu stanju svoju vlastitu majku, koju je inače 
iskreno ljubio. Sutradan sjeti ga jedan od njegovih 
prijatelja, kako je jučer teško uvrijedio staru i dobru 
majku svoju. Karlo sasluša mirno svoga prijatelja. 
Ozbiljne ga zaokupe misli, što su do dna srca pro¬ 
dirale. Misli, misli i sve na jedno smisli i zapovjedi, 
da mu se donese jedna čaša i boca najboljega vina. 
Donesu mu. Karlo uzme u ruke čašu i bocu i pogje 


k svojoj staroj majci. „Majko, — stupivši pred nju 
započe tiho, ja sam te jučer uvrijedio, teško rastužio!" 
Na to napuni čašu punu puncatu, iskapi je u tren 
do dna na očigled začugjenoj majci i reče: „Ovo 
je majko zadnja čaša vina, što sam ju ispio. Odsele 
nikada nijedne, dok sam živ!" I kralj održa svoju 
riječ. 

Evo ti krasna primjera! doviknuo bih svakomu, 
koji se podaje piću, pa tako u pijanstvu ruši ne 
samo svoje zdravlje i teškom mukom zaragjeni novac 
svoj i sreću svoje obitelji... nego još psovkama i 
proklinjanjem teško vrijegja Boga, i sve što je sveto 
na nebu i na zemlji. Evo ti dakle divna primjera, 
što ti ga jedan kralj daje. Ako se je jedan kralj 
zato, što je jednoć u pijanstvu odurnim riječima 
uvrijedio svoju majku, za uvijeke odrekao svakoga 
žestokoga pića, zar bi odviše bilo, kad bi i ti stupio 
pred sliku svoga Boga, pred raspelo svoga Spasitelja, 
te mu rekao: „Božanski moj Spasitelju, ja sam te 
u pijanstvu toliko puta i tako teško uvrijedio; ali ja 
ti evo zadajem riječ: zadnju sam čašu već popio. 
Odsele nikada ni jedne, dok sam živ!" Tako se je 
u K. u Bosni neki seljak, koji je bio strašan psovač 
i pijanac, javno kod žrtvenika zavjetovao, i od toga 
je dana posve trijezan i čestit čovjek. 

No možda ne ćutiš u sebe te snage. A ti barem 
odluči čvrsto, da ćeš se u buduće s milo‘šću Božjom 
pomno čuvati neumjerenog pića i svake druge pri¬ 
like, u kojoj obično psuješ i kuneš. Jer, ,,ko traži 
pogibelj, taj će u pogibelji propasti," kaže Duh sveti. 

Vrlo bismo zahvalni bili, kad bi nam naši či¬ 
tatelji, koji se budu oslobodili psovke i kletve, pri¬ 
općili, koje im je sredstvo bilo od osobite koristi; 
mi ćemo to na zgodni način drugima na ugled i 
korist objelodaniti. 


########### 


Dodatak. 

I. Posvetna molitva. 

(Ovu će molitvu članovi „Vojske Srca Isusova" svaki dan izmo-liti. — U 
kući Srca Isusova mole ju svi zajedno). 

Presveto Srce Isusovo! Nezahvalni ljudi Tebe 
svaki dan toliko puta vrijegjaju bezbožnom psovkom 
i kletvom. U naknadu za ove uvrede ja Ti posve¬ 
ćujem srce svoje, jezik svoj i svega sebe. Uzdajući 
se u Tvoju svemožnu milost čvrsto odlučujem, da 
ću se ovih grijeha što više čuvati i nastojati, da 
bude naša (moja) kuća u istinu kuća Srca Isusova. 
Amen. 

2. Pohvale presv. Imenu Božjemu, 

kojima nastoje pobožni kršćani, a osobito članovi „Vojske Srca Isusova", 
da zadovolje za uvrede, koje se psovkama danomice nanose presvetomu 

imenu Božjemu: 

Blagoslovljen budi Bog! 

Blagoslovljeno njegovo sv. Ime! 

Blagoslovljen Isus Krist, pravi Bog i pravi čovjek 

Blagoslovljeno Ime Isusovo! 

Blagoslovljeno presveto Srce Isusovo! 

Blagoslovljen Isus u presv. oltar. Sakramentu! 

Blagoslovljena velika Bogorodica presv. Marija! 

Blagoslovljeno sveto i bezgr. njezino Začeće! 

Blagoslovljeno Ime Marije Djevice i Majke! 

Blagoslovljen Bog u svojim angjelima i u svojim 
svecima. A m e n! 

Sv. oprosti podijeljeni ovim „pohvalama": Pio VII. 23. srpnja 
1.801. podijelio je oprost od jedne godine za svaki put, kad se te po¬ 
hvale izmole. .— Pio IX. 22. ožujka 1.847. podijelio je potpun oprost 
(uz obične uvjete) jedanput na mjesec, ako se te pohvale svaki dan 
mole. — Leon XIII. 2. veljače 1.897. na novo je preporučio ove „po¬ 
hvale" dodavši im: „Blagoslovljeno presv. Srce Isusovo" i podijelivši 
oprost od dvije godine, kadgod se te pohvale javno poslije sv. 
mise ili poslije blagoslova s presv. sakramentom izmole. Ovi se oprosli 
mogu namijeniti i dušama u čistilištu. Ove pohvale mogu se moliti ne 
samo u crkvi kod sv. mise, na podizanje, kod pričesti i kad se ista 
bolesniku nosi, nego i kod kuće u jutro i u večer, osobito pak kad 
drugi psuju. — Odobrio nadbisk. ordinarijat zagr. 24. rujna 1.897. 
br. 3.353. 


:3. Davorija ,,Vojske Srca Isusova". 

’c 

Ustaj, rode, Kralj ti zbori: 

Dogji pod mog Srca stijeg! 

Mjesto kletve nek se ori 
Božjom hvalom dol i brijeg! 

Kriste, Kralju nebesnika, 

Budi kraljem puka svog! 

Srcu Tvome ljubav, dika, 

Sveti, sveti, sveti Bog! 

' 

Oci naši niz vjekova 
Za krst časni znali mrijet; 

Taj amanet pradjedova 
Zar da huli mlagji svijet?! 

Srdžba Božja nebom planu, 

Zemlja strepi, grmi raj; 

Naprijed rode! borba svanu; 

Psovki, kletvi budi kraj! 

Dosta, Srce, strijela, jeda 
Sasu na Te zlobe grom; 

U red bojni već se reda 
Za čast Tvoju širi dom. 

Bog to hoće, u boj sveti! 
Nagrada je neba slast. 

Bog to hoće, dušman kleti: 


Bogohulje mora past! 

ĐaOopija „Oojsl^e 5p(*a IsusoOa". 

Dalmatinski način. 



3. Blagosloven Isus Krist! 

pravi Bog i pravi čovjek ! 

5. Blagosloveno presveto 

Srce Isusovo! 

7. Blagoslovena velika 

Bogorodica pre- sveta Marija! 

9. Blagoslovene Ime 

Marije Djevi- ce i Majke! 



4. Blagosloveno Ime Isusovo ! 

6 . Blagosloven Isus u 

x presvetom oltarskom Sakramentu! 

8 . Blagosloveno sveto i 

bezgrješno .njezi- no Začeće! 

10. Blagosloven Bog u svojim 

angjelima i u svojim sve- cima. Amen. 

Najnoviji molitvenik. 

Srce Isusovo spasenje naše. 

Poučna moiltvena knjižica za štovatelje Presv. Srca Isusova. 

Izdalo uredništvo Glasnika Presv. Srea Isusova. 

S dopuštenjem duhov, oblasti zagrebačke. U 16-ini str. 436. 

S ovim smo natpisom štampali u svojoj tiskari knjižicu o Presv. 
Srcu Isusov* , kakovu su štovatelji Presv. Srca davno već i željno izgle¬ 
dali. U njoj je naime iz najboljih ie ruke spisa u kratko, a slogom lakim i 
s velikom pomnjom pribrano, Štogid je potrebiti je znati o pobožnosti k Presv. 
Srcu Spasa našega. Ima tu jasno složena objava ove pobožnosti, onda 
predmet, svrha, poticala, sredstva, način, glavne vježbe (slika i 
blagdan Presv. Srca, I. petak u mjesecu), druge posebne vježbe, kao na pr. 
bratovština Presv. Srca Isusova, Apoštolstvo molitve, nak¬ 
nadna sv. pričest, devet služba, počasna straža itd. 

Da bude „Srce Isusovo" podjedno i potpuna molitvena knji¬ 
žica, imaju u II. dijelu ponajljepše, najnužnije, a krepke, crkvenim duhom 
prožete molitve. Mi spominjemo samo krasne molitve: jutarnje, večernje, 
misne — ima tuj i sv. misa o Pjesv. Srcu Isusovu (tekst službeni) na 
starom slavenskom jeziku. Osobito su jezgrovite ispovjedne i 
pričesne molitve Ima i popodnevna služba Božja, javna mje¬ 
sečna pobožnost k Presv. Srcu, oprosne molitve i oprosne 
vježbe Presvetomu Srcu. Napose je preporuke vrijedna Devetnica 
(o. Borga) kao priprava za blagdan Presv. Srca. Jošte navodimo i lijepi 
„Križni put"; po tom štovanje Svttaca, kanoti Majke Božje, sv. Jo¬ 
sipa, sv. Alojzija (G^nedjeljnja pobožnost), sv. Stanislava. sv. Ivana 
Berchmansa, sv. Ćirila i Metodija. Od litanija imaju tuđe: lita¬ 
nije Presv. Srca Isusova, lauretske, Sviju Svetih, sv. Josipa, sv. Alojzija, sv. 
Stanislava, bi. Margarete Alacoque (prvi put na hrvatskom jeziku). 
— Pri kraju dodane su i pjesme u ča*4 Presv, Srca. 

PreporuČamo ovu lijepu knjižicu osobito p. n. gg. svećenicima, 
upraviteljima bratovštine Presv. Srca Isusova, ApoŠtolstva molitve, naknadne 
sv. pričesti; onda djevojačkim diuštvima za naknadnu sv. pričest, po¬ 
vjerenicima i povjerenicima Glasnika Presv. Srca. 

Veleč gg. propovjednici naći će u I. dijelu ove knjižice mnogo 
lijepo i praktično zrnce za propovijedi o Presv. Srcu, upravite¬ 
ljima bratovštine, ApoŠtolstva molitve i djevojačkoga društva biti će ova 
knjižica kao rukovodnik kod javnih pobožnosti u crkvi. 

Još je ovaj molitvenik vrlo zgodan i za nagrade Školskoj djeci pri 
kraju školske godine; a bio bi osobito lijepa uspomena i za prvu sv. 
pričest i za sv. potvrdu. 

Cijena je vrlo umjerena, papir lijep, tisak ugodan, uvez elegantan. 

Ciena knjižici uvezanoj u platno 1 K, u platnu sa zlatorezom 
I K 60 fil., u koži sa zlatorezom 3 K. 

Gajeva uliea br. 7, 


Poučna i molitvena knjiga 

od + 

Dr. Josipa Stadlera 

metropolita i nadbiskupa vrhbosanskoga. 

S odobrenjem nadbiskupskog ordinarijata zagrebačkog i vrhbosanskog. 

Cieiia eleg. uvezanoj K 1.20, sa zlatorezoiu K 2.—, u 
kozi sa zlatorezom K 3. - 

Taj molitvenik obsiže 760 stranica, te je najpodpuniji, a uz to 
najjeftiniji hrvatski molitvenik. 

Razmatranja 

za svaki dan crkvene godine o 
svetom evangjelju Isusa Krist 

od O. Antuna Boissieu D. I. 

Preveo Dr. Antun Jeglić. 

Četiri u platno uvezana svezka K 7*20, u koži uve- 
zaua četiri svezka K 11.20 

SVeta obitelj. «*■= 

Molitvenik 1 rukovodnlk članovom družtva svete obitelji. 

Hrvatskom puku priredio 

dVLerijain. G-alo'vićJ, svećenik. 

Odobrio pred. biskupski ordioartjat djakovaCki Ciena u platno uvezanoj 30 fi|. 










